Hin árlega útilega félagsins var farin að Hólum í Hjaltadal helgina 28. - 30. júní . Fósturfjölskyldur hittust og áttu góðar stundir saman í yndislegu veðri á fallega tjaldstæðinu að Hólum . Þar var grillað , farið í gönguferðir , farið á Lummudaga á Sauðárkróki , farið sund á Hofsósi , spilað og leikið sér . Í útilegunum hittast fósturbörn og fósturforeldrar frá mismunandi landshlutum , kynnast og eiga skemmtilegar stundir saman . Upplagt er fyrir fósturfjölskyldur í nágrenninu að líta við dag - eða kvöldstund og hitta ferðalangana . Fyrir okkur sem farið höfum undanfarin ár , eru útilegurnar orðnar ómissandi hluti af skipulagningu sumarsins . Til að ná til sem flestra hefur verið lögð áhersla á að halda útileguna til skiptis í hverjum landsfjórðungi . Eftir margra ára hlé á útilegum var fyrsta útilegan farin 2007 að Flúðum , en síðan höfum við flakkað um landið . Á hringferð okkar um landið verðum við næst á Austurlandi . Ferðinni er heitið í Atlavík . Ávallt er farið síðustu helgina í júní og hvetjum við ykkur öll til að taka frá helgina 27. - 29. júní 2014 . Í Atlavík er frábær aðstaða og fjölbreyttir möguleikar til útivistar . Á Vísindavefnum má finna söguna af Graut-Atla , en fræðimenn greinir áum hvort víkin heiti eftir Graut-Atla eða hvort nafn hans sé dregið af örnefninu . Hlökkum til að sjá ykkur sem flest í útilegunni næsta sumar . Hvetjum Austfirðinga sérstaklega til að mæta . Markmið með útilegum FFFMörgum fósturbörnum finnst þau vera allt öðruvísi en önnur börn og jafnvel skammast sín fyrir að vera fósturbörn . Í útilegunni hitta þau fósturbörn sem eru bara ósköp venjulegir og skemmtilegir krakkar . Við það fara þau að sjá sjálfa sig í öðru og jákvæðara ljósi . Útilegan er því grundvöllur til að hjálpa fósturbörnum að verða stolt og sáttari í sínu skinni . Að auki er útilegan góður staður fyrir fósturforeldra til að kynnast öðrum fósturforeldrum . Sem svo leiðir til þessað við eigum auðveldara með að leita ráða hjá hvort öðru .